ফেঁচু[9] (ইংৰাজীঃ Black Drongo, বৈজ্ঞানিক নাম-Dicrurus macrocercus) 'Dicruridae' পৰিয়ালৰ অন্তৰ্ভুক্ত এবিধ মজলীয়া আকাৰৰ চৰাইৰ প্ৰজাতি। দক্ষিণ এছিয়াৰ ইৰাণ, ভাৰত, শ্ৰীলংকাৰ পৰা চীন তথা ইণ্ডোনেছিয়া লৈকে ই স্থানীয় ভাৱে প্ৰজনন কৰে। ইয়াৰ সমগ্ৰ দেহটো ক'লা বৰণৰ, নেজ খাঁজকটা (forked)। ই প্ৰধানকৈ পোক-পতংগ খাই জীয়াই থাকে বাবে খেতি-পথাৰৰ আশে পাশে এই চৰাইবিধ পৰ্য্যাপ্ত পৰিমাণে দেখা পোৱা যায়। ফেঁচুক সাধাৰণতে অতিমাত্ৰা আক্ৰমণাত্মক আচৰণৰ বাবে জনা যায়। নিজৰ টেৰিটৰীৰ ভিতৰত সোমোৱা যিকোনো সৰু-বৰ চৰাইকে ই খেদি পঠিয়ায়।
